คีวชูชิงกันเซ็ง

รถไฟญี่ปุ่นคีวชู สาย คีวชู ชิงกันเซ็ง () เป็นเส้นทางรถไฟความเร็วสูงที่เชื่อมระหว่างสองเมืองหลักบนเกาะคีวชูอย่าง ฟูกูโอกะ และ คาโงชิมะ โดยที่รถไฟความเร็วสูงสายนี้วิ่งขนานไปกับรางรถไฟเดิมของสายหลักคาโงชิมะ ดำเนินงานโดยบริษัทรถไฟญี่ปุ่นคีวชู (JR คีวชู) โดยที่รถไฟความเร็วสูงสายนี้แบ่งการก่อสร้างออกเป็นสองส่วน ส่วนแรกเริ่มก่อสร้างจากคาโงชิมะเป็นระยะทาง 127 กิโลเมตร เปิดให้บริการในปี 2004 และต่อมาจึงก่อสร้างต่อไปบรรจบกับซันโย ชิงกันเซ็งที่สถานีฮากาตะเป็นระยะทาง 130 กิโลเมตร เปิดให้บริการในปี 2011

สายคาโงชิมะ
เส้นทางรถไฟคีวชูชิงกันเซ็งสายคาโงชิมะ (鹿児島ルート) เริ่มก่อสร้างในปี 1991 และส่วนแรกที่ให้บริการระหว่างคาโงชิมะและชินยัตสึชิโระเปิดใช้งานวันที่ 13 มีนาคม 2004 ซึ่งช่วยลดระยะเวลาการเดินทางระหว่างทั้งสองเมืองจาก 2 ชั่วโมง 10 นาที เป็น 35 นาที และลดระยะเวลาการเดินทางระหว่างฮากาตะกับคาโงชิมะจาก 4 ชั่วโมง เป็น 2 ชั่วโมง โดยเมื่อเส้นทางทั้งสายเปิดใช้งาน ระยะเวลาการเดินทางระหว่างฮากาตะกับคาโงชิมะเหลือประมาณ 1 ชั่วโมง 20 นาที ข้อมูลตั้งแต่ปี 2012 ความเร็วสูงสุดของเส้นทางนี้อยู่ที่ 260 กิโลเมตรต่อชั่วโมง (160 ไมล์ต่อชั่วโมง) บนรางสแตนดาร์ดเกจ

ขบวนซากูระ และ มิซุโฮะ ให้บริการจากสถานีชินโอซากะโดยผ่านซันโย ชิงกันเซ็ง ส่วนขบวนสึบาเมะ ซึ่งเป็นชื่อเดิมของรถไฟด่วนพิเศษฮากาตะ-คาโงชิมะ ให้บริการจอดทุกสถานี

สายนิชิคีวชู (นางาซากิ)

เส้นทางรถไฟชิงกันเซ็งจากฮากาตะไปนางาซากิ เดิมเรียกว่านางาซากิชิงกันเซ็ง (長崎新幹線) ซึ่งวางแผนตั้งแต่ปี 1973 ก่อนจะเปลี่ยนชื่อเป็นสายนางาซากิ (長崎ルート) แล้วเปลี่ยนชื่ออีกเป็นสายนิชิคีวชู (西九州ルート) ในปี 1995 โดยส่วนที่เชื่อมต่อระหว่างทาเกโอะ-ออนเซ็นกับนางาซากิเปิดให้บริการวันที่ 23 กันยายน 2022

สถานี
ขบวนสึบาเมะ หยุดจอดทุกสถานี ส่วน ขบวนมิซุโฮะ และ ซากูระ ทุกขบวนจอดที่สถานีเครื่องหมาย "●" ในขณะที่เฉพาะบางขบวนจอดที่สถานีเครื่องหมาย "▲" รถไฟทุกขบวนจอดที่สถานีฮากาตะ คูมาโมโตะ และคาโงชิมะชูโอ

คำอธิบาย
●จอดทุกขบวน▲จอดบางขบวน｜ผ่านทุกขบวน

สถานีญี่ปุ่นระยะทาง (กม.)ระยะทางจากชินโอซากะ (กม.)ขบวน มิซุโฮะขบวน ซากูระขบวน สึบาเมะเชื่อมต่อกับ ที่ตั้ง เส้นทางคาโงชิมะ เปิดให้บริการในปัจจุบัน↑ เชื่อมต่อกับ สถานีชินโอซากะ โดย ชิงกันเซ็ง สายซันโย (เฉพาะขบวนมิซุโฮะและขบวนซากูระ) ↑ ฮากาตะ 博多0.0553.7●●●ฟูกูโอกะฟูกูโอกะ ชินโทซุ 新鳥栖26.3580.0｜●● โทซุ ซางะ คูรูเมะ 久留米32.0585.7▲●● คูรูเมะ ฟูกูโอกะ ชิกูโงะ-ฟูนาโงยะ 筑後船小屋47.9601.6｜▲● ชิกูโงะ ชินโอมูตะ 新大牟田59.7613.4｜▲● โอมูตะ ชินทามานะ 新玉名76.3630.0｜▲● ทามานะคูมาโมโตะ คูมาโมโตะ 熊本98.2651.9●●● คูมาโมโตะ ชินยัตสึชิโระ 新八代130.0683.7｜▲● ยัตสึชิโระ  ชินมินามาตะ 新水俣172.8726.5｜▲● มินามาตะ อิซูมิ 出水188.8742.5｜▲● Hisatsu Orange Railway Line อิซูมิคาโงชิมะ เซ็นได 川内221.5775.2▲●● ซัตสึมะเซ็นได คาโงชิมะชูโอ 鹿児島中央256.8810.5●●● คาโงชิมะ

 แหล่งอ้างอิง 

แหล่งข้อมูลอื่น



หมวดหมู่:ชิงกันเซ็ง
หมวดหมู่:เส้นทางรถไฟที่เปิดทำการในปี พ.ศ. 2547